རྩ་བའི་བླ་མ་རྫོགས་སྤྲུལ་རིན་པོ་ཆེ་ལ་བསྟོད་
པ་རྡོ་རྗེ་གླུ་མའི་རྒྱུད་མང་ཞེས་བྱ་བ།
ཀ་དག་གདོད་ནས་མི་འགྱུར་ཆོས་ཀྱི་སྐུ། །
ཁ་དོག་འགགས་མེད་ནམ་མཁའི་ནོར་བུ་བཞིན། །
ག་དར་རྡོ་རྗེ་གསུམ་གྱི་སྒྱུ་འཕྲུལ་གར། །
ང་ཡི་བླ་མ་ཨོ་རྒྱན་ཆེ་མཆོག་བསྟོད། །
ཅ་ཅོ་མ་ཡིན་གང་གསུང་རྡོ་རྗེའི་ཚིག །
81

གཡུ་ཁོག་རྒྱ་སྤྲུལ་ལུང་རིག་གླིང་པའི་གསུང་འབུམ་གཅེས་བསྡུས།
ཆ་ཙམ་ཐོས་པས་སྙིང་གི་མུན་པ་སེལ། །
ཇ་དར་ལོངས་སྤྱོད་གཅེས་དགུའི་ཡོ་བྱད་ཀུན། །
ཉ་རོ་རུལ་བཞིན་རིང་དུ་དོར་ལ་བསྟོད། །
ཏ་ཐཱ་ག་ཏའི་ལུང་རྟོགས་བསྟན་པ་མཆོག །
ཐ་མལ་ཇི་བཞིན་ཆགས་སྡང་གིས་མི་འཛིན། །
ད་ལྟ་མཁས་གྲུབ་སློབ་ཚོགས་ལྷ་ལམ་དུ། །
ན་བུན་སྤྲིན་ཕུང་འཐིབ་བཞིན་ངོམས་ལ་བསྟོད། །
སངས་ལྟར་དཀར་སྔོན་སྨོན་ཐུགས་བསྐྱེད་མཐུས། །
ཕ་རོལ་གང་གིས་མཐོང་ཐོས་དྲན་པས་ཀྱང་། །
བ་མཆོག་འདོད་པ་འཇོ་དང་དཔག་བསམ་ཤིང་། །
མ་ཎི་ཀ་ལྟར་འདོད་རྒུ་སྟེར་ལ་བསྟོད། །
ཙ་རི་ཏྲ་སོགས་གནས་ཡུལ་ཌཀྐིའི་ཚོགས། །
ཚ་ཟེར་ཅན་དྲུང་པདྨའི་ཚལ་བཞིན་དུ། །
ཛ་ཡ་ཁྱོད་ཞབས་ཉིན་བྱེད་བསྟེན་ལ་འདུད། །
ཝ་ར་ཧྭ་ཡི་ཚོགས་རྗེར་གྱུར་ལ་བསྟོད། །
ཞ་དམར་སེར་ནག་མཁས་གྲུབ་སྐྱེ་བའི་ཕྲེང་། །
ཟ་ར་ཚག་བཞིན་བར་མ་ཆད་པར་བརྒྱུད། །
82

ཡུལ་དམ་པ་རྣམས་ལ་བསྟོད་སྨོན་གསོལ་འདེབས་ཀྱི་ཀ་ཕྲེང་།
ཅ་
འ་ཅག་བསོད་ནམས་ཁྱུང་སྐྱེས་ཀྱིས་བོས་མགྲོན། །
ཡ་མཚན་སྐྱེ་དགུའི་ཉི་མ་ཁྱོད་ལ་བསྟོད། །
རྭ་ལྟར་རྒྱུད་གྱོང་གཟུགས་ཅན་གཟུགས་མེད་འདུལ། །
ལ་ལུང་སྐལ་བཟང་ཁབ་ལེན་ལྕགས་བཞིན་འདུ། །
ཤ་གཟུགས་འོད་དུ་གྲོལ་བའི་བཱི་མ་ལ། །
ས་གསུམ་འདྲེན་པའི་དེད་དཔོན་ཆེན་པོར་བསྟོད། །
ཧ་ཅང་གཅམ་བུའི་ཟོལ་བསྟོད་ཙམ་མིན་ཏེ། །
ཨ་ཏིའི་བསྟན་འཛིན་གང་གི་གསང་བ་གསུམ། །
།
མཐའ་ཡས་རྒྱལ་བའི་གསང་གསུམ་ཡོན་ཏན་དང་། །
ཐུན་མོང་ཉིད་ཕྱིར་རོ་འཛིན་ངལ་བའི་རྒྱུ། །
འོན་ཀྱང་རང་གིས་བསོད་ནམས་ཚོགས་བསགས་ཕྱིར། །
སྤྱི་བརྟོལ་བསྐྱེད་དེ་ཅུང་ཟད་བརྗོད་པ་ལ། །
ནོངས་པ་གང་མཆིས་མཁས་རྣམས་ཀྱིས་བཟོད་མཛོད། །
དགེ་བས་ཚེ་རབས་ཀུན་ཏུ་རྗེས་འཛིན་ཤོག །སྤྲང་བཙུན་རྒྱ་སྤྲུལ་པས་སོ།།
83

གཡུ་ཁོག་རྒྱ་སྤྲུལ་ལུང་རིག་གླིང་པའི་གསུང་འབུམ་གཅེས་བསྡུས། ཚ
《